Kort om eiendomsskatt i Oslo

Eiendomsskatten for inneværende år skrives ut innen 1.mars samme år.

I 2016 ble det innført eiendomsskatt i Oslo.

Siden 2017 skrives det ut eiendomsskatt på alle eiendommer.

Bunnfradraget i Oslo er på inntil 4 millioner kroner for bolig og fritidsboliger for 2020.

Det gis ikke bunnfradrag for eiendommer som ikke er boliger eller fritidsboliger.

Skattesats 2020 er tre promille for alle eiendommer.

Eiendomsskatten beregnes ut i fra eiendomsskattegrunnlaget. For boliger med boligverdi fra Skatteetaten er eiendomsskattegrunnlaget for 2020 70 prosent av boligverdien. For boliger som ikke har boligverdi fra Skatteetaten og for fritidsboliger, er eiendomsskattegrunnlaget 70 prosent av taksten fra kommunen for 2020. For tomter og næringseiendom er eiendomsskattegrunnlaget lik taksten fra kommunen.

Eiendomskatten er knyttet til eiendommen, ikke person. Dersom flere eier en bolig sammen, må de selv samordne betaling. På eiendomsskatteseddelen står det hvilken eier som er fakturamottaker.

Du finner oversikt over dine eiendommer og beregnet eiendomsskatt på Min side. I meldingsboksen på Min side finner du eiendomsskatteseddelen.

Eiendomsskatt og adresse

Eiendomsskatten er knyttet til eiendommens gårdsnummer og bruksnummer, og eventuelt seksjonsnr. og festenr. Dette betyr at det i noen tilfeller kan stå en annen adresse en eiendommens faktiske adresse på eiendomskatteseddelen. Eksempelvis: Har to boenheter samme gårds- og bruksnummer, men har A og B i adressen, vil fagsystemet for eiendomsskatt automatisk hente adressen med A, fordi det er den første bokstaven. Tilsvarende hvis et gårds- og bruksnummer har flere adresser med forskjellige tall eller gatenavn. Dette får vi dessverre ikke endret på.

Regelverk